उद्घाटन के बाद भी क्यों रुकी इंटरनेशनल फ्लाइट्स: हाईकोर्ट
सिटी रिपोर्टर | चंडीगढ़/मोहाली
मोहालीमेंचंडीगढ़ इंटरनेशनल एयरपोर्ट का उद्घाटन पीएम ने 11 सितंबर को किया था। लेकिन अभी तक यहां से कोई इंटरनेशनल फ्लाइट शुरू नहीं हुई है। इस रीजन को बड़ा नुकसान हो रहा है, इसके जिम्मेदार अफसरों पर कार्रवाई की जानी चाहिए। इस मांग को लेकर मोहाली इंडस्ट्रीज एसोसिएशन ने हाईकोर्ट में जनहित याचिका दायर की है। याचिका पर जस्टिस सतीश कुमार मित्तल जस्टिस डॉ. शेखर धवन की बेंच ने केंद्र, हरियाणा पंजाब सरकार, मिनिस्ट्री ऑफ सिविल एविएशन, चंडीगढ़ इंटरनेशनल एयरपोर्ट, एयरपोर्ट अथॉरिटी ऑफ इंडिया, हुडा गमाडा को 15 जनवरी के लिए नोटिस जारी किया है। हाईकोर्ट ने पूछा कि तीन महीने के बाद भी इंटरनेशनल फ्लाइट्स शुरू क्यों नहीं हुई।
एसोसिएशन ने याचिका में कहा कि हरियाणा, पंजाब और हिमाचल की जरूरत को देखते हुए 2007 में चंडीगढ़ इंटरनेशनल एयरपोर्ट बनाने का फैसला लिया गया था। प्रोजेक्ट के लिए करीब 939 करोड़ के बजट का प्रस्ताव रखा गया था। एयरपोर्ट अथॉरिटी ऑफ इंडिया का 51 परसेंट, हुडा गमाडा का 24.5 परसेंट हिस्सा है। हरियाणा, पंजाब और हिमाचल की इंडस्ट्रीज इंटरनेशनल फ्लाइट्स के लिए अभी तक दिल्ली पर निर्भर है, जिसके चलते उनका खर्च बहुत अधिक बढ़ जाता है।
इंटरनेशनल फ्लाइट्स के शुरू होने से दिल्ली के इंटरनेशनल एयरपोर्ट पर करीब 30 से 40 फीसदी भार कम हो जाएगा। इतने लोग पंजाब, हरियाणा तथा हिमाचल से ही दिल्ली जाते हैं। इंटरनेशनल एयरपोर्ट से फ्लाइट्स शुरू होने पर जहां इन स्टेट के लोगों को बढ़ी राहत मिलेगी, वहीं उन्हें सफर दिल्ली के ट्रैफिक से भी निजात मिलेगी।
हो जाएगा दिल्ली एयरपोर्ट का प्रेशर
इंटरनेशनल एयरपोर्ट का उद्घाटन पीएम द्वारा तीन महीने पहले किया गया था। लेकिन अब तक एक भी इंटरनेशनल फ्लाइट शुरू नहीं हो सकी है। सरकार ने 960 करोड़ रुपए खर्च कर अगर डॉमेस्टिक फ्लाइट्स से ही एयरपोर्ट से करवानी थी तो नए एयरपोर्ट की क्या जरूरत थी। यह पैसे की बर्बादी है, अगर सरकार इसके लिए सीरियस है तो जल्द इंटरनेशनल फ्लाइट्स का प्रबंध करवाए। इस कहना है मोहाली इंडस्ट्रीज एसोसिएशन (एमआईए) का। एमआईए के अध्यक्ष संजीव वशिष्ट ने बताया कि इंटरनेशनल फ्लाइट्स के शुरू होने से मोहाली में आईटी इंडस्ट्री आएगी, जिससे यहां पर लाेगों को काम मिल सकेगा।
याची ने कहा कि इंटरनेशनल फ्लाइट्स होने के चलते एयरपोर्ट को करोड़ों का घाटा हो रहा है, जो आखिरकार लोगों का ही पैसा है। इंटरनेशनल एयरपोर्ट पर 48 चेक पॉइंट बनने थे। 4 कन्वेयर बेल्ट का निर्माण होना था, जिसके लिए 65 हजार रुपए प्रति स्क्वेयर मीटर की दर से भुगतान होना है। लेकिन अभी तक काम पूरा नहीं हुआ। एयरपोर्ट से कनेक्टिविटी की समस्या भी एक बड़ा कारण है, जिसकी वजह से लोग परेशान हैं। ऐसे में हाईकोर्ट सरकार को निर्देश दे कि देरी के लिए अफसरों की जिम्मेदारी तय कर उन पर कार्रवाई की जाए। साथ ही इंटरनेशनल एयरपोर्ट के लिए जो मूलभूत सुविधाएं जरूरी हैं, उन्हें उपलब्ध करवाया जाए।
{मोहाली इंडस्ट्रीज एसो. ने याचिका देकर कहा- अफसरों पर कार्रवाई हो
mag_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva